OpenLLM-France/wikimedia huggingface dataset:
# Emil Jellinek

Emil Jellinek, conegut des de 1903 com Emil Jellinek-Mercedes, (6 d'abril de 1853 – 21 de gener de 1918) va ser un empresari europeu acabalat que va estar regint la Daimler-Motoren-Gesellschaft (DMG) entre 1900 i 1909. Va utilitzar el motor dissenyat per Wilhelm Maybach i Gottlieb Daimler per al primer aujtomòbil modern. Jellinek va donar nom a aquest motor pel nom de la seva filla, Mercedes Jellinek. El model Mercedes 35hp més tard va contribuir al de la marca comercial des de 1926, Mercedes-Benz, quan DMG i Benz & Cie. es van fusionar. Jellinek va viure a Viena, Àustria però més tard es va trassladar a Niça en la Riviera francesa, on ell va ser consol general d'Àustria-Hongria.

## Biografia

Jellinek nasqué a Leipzig, Alemanya, fill del Dr Adolf Jellinek (de vegades conegut com a Aaron Jellinek). El seu pare era un rabí jueu txec. Emil tenia dos germans: el lingüista Max Hermann Jellinek i el professor de Dret Georg Jellinek.
La família es traslladà aviat a Viena.
L'any 1872, ell es traslladà a França i posteriorment va ocupar llocs de diplomàtic al Nord d'Àfrica
L'any 1884, Jellinek i la seva esposa i fills es traslladaren a Baden bei Wien, Àustria, allà, el 1889, va néixer la seva filla Mércédès Jellinek. El nom de Mercédès que significa favors el va acabar adoptant el mateix Emil, al'Legant que ell mateix es considerava superticiós com els antics Romans.
Va ser a Niça on Jellinek va quedar captivat pels automòbils i va comprar successivament els tricicles De Dion-Bouton i Léon-Bollée Voiturette i un cotxe motoritzat Benz.
Es va associar amb els empresaris d'automòbils francesos Leon Desjoyeaux i C. L. “Charley” Lehmann, from París. Va adquirir una gran mansió que ell va anomenar Villa Mercedes per a fer els negocis des dey 1897 i va vendre 140 cotxes i va començar a dir-ne Mercedes. Aquest negoci d'automòbils ja era més profitós que el negoci de les assegurances que l'ocupava.
Una dècada després de la seva mort a Ginebra (1918), l'any 1926, DMG es va fusionar amb Benz per passar a ser la companyia Daimler-Benz amb els seus automòbils anomenats Mercedes-Benz. Actualment la companyia rep el nom de Daimler AG.

## Referències

* ↑ Krebs, Michelle «Her Name Still Rings A Bell». The New York Times, 19-10-2001 [Consulta: 4 maig 2008].

## Bibliografia

* "My Father Mr. Mercedes". Jellinek-Mercedes, Guy (translated by Ruth Hassell). G.T. Foulis & Co. Ltd, 1966, 319 pp.

## Enllaços externs

* Brief biography
* Baden's Villa Mercedes Arxivat 2005-04-15 a Wayback Machine.
* The Classic Times Arxivat 2008-04-24 a Wayback Machine.
# Emili Saguer i Olivet

Emili Saguer i Olivet (Maçanet de Cabrenys, Alt Empordà 1865 - Girona 1939) fou un jurista i escriptor català, especialista en dret civil i canònic. Exercí com a notari de Girona i fou membre de la Unió Catalanista i de l'Acadèmia de Jurisprudència i Legislació de Catalunya. A l'Assemblea de Reus del 1893 va proposar la creació d'un estat català dins la monarquia espanyola. Va escriure nombrosos llibres i articles sobre el dret de la terra, el pairalisme i la parceria.
En 1930-31 fou president de la diputació provincial de Girona. S'oposà a la llei de Contractes de Conreu i atacà la política de la Generalitat de Catalunya arran dels conflictes que en sorgiren amb l'Institut Agrícola Català de Sant Isidre. El 1935 va renegar del catalanisme i fundà a Girona la revista Cataluña Española, que exigia que la provincia de Gerona quede vinculada directamente al Poder central español.
Era oncle per línia materna del periodista, i també fill de la mateixa localitat Rafael Delclós Saguer (1897-1967).

## Obres

* Lo catalanisme i la llei penal (1904)
* De la parceria y 'l judici de desahuci (1905)
* Institución de los fideicomisos y sus efectos en Cataluña (1913)
* Derechos que la legislación minera salva y reserva a los propietarios con respecto a las substancias llamadas de la segunda sección y brevísimas observaciones acerca del proyecto de Código minero (1915)
* Transgresiones del Estatuto y de la Constitución del Estado Español por la Generalidad de Cataluña (1934)

## Referències

* ↑ Pairalisme, història del dret i història de les relacions socials al camp català. Algunes reflexions per Rosa Congost, p. 47

## Enllaços externs

* Emili Saguer i Olivet a enciclopedia.cat
* Josep M. Mas i Solench Emili Saguer i Olivet, jurista gironí a Revista de Girona núm 190, p. 48-50 (1998)
* Llibres d'Emili Saguer a iberlibro.com
# Emili Serna Díez

Emili Serna Díez (Burgos, 1933) fou judoka i directiu esportiu.
Alumne directe de Henry Birnbaum, l'introductor del judo a Catalunya, va ser cinturó negre novè dan de judo i quart dan de jujutsu, obtingué el títol de campió d'Espanya de judo. També es proclamà en diverses ocasions campió de Catalunya. Formà part de la selecció espanyola. Acabada la seva etapa competitiva, va seguir practicant el judo, el jujutsu i la defensa personal, especialitats en què va ser mestre nacional. El 1984 ocupà el càrrec de president de la Federació Catalana de Judo i Disciplines Associades i, després de diverses reeleccions, es va mantenir en el càrrec fins al 2003. També va ser àrbitre i professor numerari de la Federació Espanyola de Judo i instructor de defensa personal en diversos cossos de seguretat. Va fundar el Club Águilas de Barcelona, d'on van sorgir molts tècnics i esportistes i també va ser vicepresident de la Unió de Federacions Esportives de Catalunya, vicepresident de la Federació Espanyola de Judo, director de Disciplines Associades de la Federació Espanyola de Judo, vocal de la Federació Europea de Jujutsu i vocal del Consejo Superior de Deportes. Posteriorment, assumí la direcció tècnica de la secció de jujutsu del Club Judo Blanes.

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
# Endoscopi

Un endoscopi és un instrument òptic il·luminat, típicament estret i de forma tubular utilitzat per inspeccionar l'interior del cos en els procediments anomenats amb el nom genèric d'endoscòpia. "Endo" ve del grec "dins" mentre que "scop" ve de la paraula grega "skopos" que significa "abast".
Exemples inclouen:
* Broncoscopi (tràquea i bronquis),
* Gastroscopi (esòfag, estómac i duodè),
* Colonoscopi (còlon),
* Cistoscopi (bufeta),
* Histeroscopi (úter)
* Laparoscopi (abdomen o pelvis).
* Artroscopi (articulacions),
Poden emprar-se sovint per a assistir a la cirurgia, com el cas d'una artroscòpia.

## Vegeu també

* Fibroscopi

## Referències

* NLM Medline
* ↑ http://www.medicinenet.com/script/main/art.asp?articlekey=3244 Arxivat 2016-03-12 a Wayback Machine.
# Enllaçat dinàmic

Un enllaç dinàmic és aquell en el qual una biblioteca de codi és enllaçada quan un determinat programa s'executa, és a dir en temps d'execució (en oposició a un enllaç estàtic, que es produeix en temps de compilació). L'avantatge d'aquest tipus d'enllaç és que el programa és més lleuger, i que evita la duplicació de codi (per exemple, quan dos programes requereixen fer servir la mateixa biblioteca, es necessita només una còpia d'aquesta).
Les biblioteques d'enllaç dinàmic, o biblioteques compartides, solen trobar-se en directoris específics del sistema operatiu, de manera que, cada vegada que un programa necessiti utilitzar alguna, el sistema operatiu conegui el lloc en què es troba, per així poder enllaçar. Això ocasiona alguns problemes de dependències, principalment entre diferents versions d'una mateixa biblioteca.
Molts programes tenen procediments als quals no diuen, excepte en circumstàncies excepcionals. Fent ús de biblioteques d'enllaç dinàmic, després de l'acoblament, podem enllaçar cada procediment en el moment en què és anomenat.

## Bibliografia

* Linkers and Loaders, John R. Levine, Morgan Kaufmann, Octubre 1999, ISBN 1-55860-496-0
# Sistema d'imatges

El terme sistema d'imatges, introduït originalment per teòrics del cinema, fa referència a l'ús d'imatges i composicions recurrents en una pel·lícula per afegir significat a una narració cinematogràfica. Es basa en la comprensió d'una obra a través de l'anàlisi de les seves imatges, l'edició de patrons i la composició de plànols. És important no confondre el sistema d'imatges d'una pel·lícula amb la seva estratègia visual, ja que la segona explica l'ús de lents i il·luminació (entre altres) que ajudaran a l'espectador a entendre el seu sistema d'imatges, però que no ho constitueixen. Altres eines que fan possible el funcionament dels sistemes d'imatges són la direcció artística, edició, planificació de la composició de plànols, etc.
La majoria de pel·lícules posseeixen un sistema d'imatges funcional a causa de la naturalesa visual del cinema. Conseqüentment, pot ser que alguns espectadors s'adonin del sistema d'imatges usat en una obra cinematogràfica i que uns altres no. Els que s'hagin adonat tindran un major enteniment de la pel·lícula que els que es limitin a observar la seva narrativa principal.
Existeixen directors les pel·lícules dels quals posseeixen sistemes d'imatges molt evidents i difícils d'ignorar, carregant les seves imatges de simbolismes i iconicidades.

## Exemples de tècniques per a la creació de sistemes d'imatges

La repetició d'imatges i composicions és una potent eina per introduir imatgeria a una trama o mostrar l'evolució d'un personatge així com crear associacions entre personatges o llocs que no esten explícits en la història.
Una altra tècnica consisteix en la composició estratègica dels plànols. Per exemple, si observem que cada vegada que apareixen dos personatges en un mateix plànol la distància que existeix entre ells es redueix gradualment pot significar que la seva relació és cada vegada més profunda i estreta.

## Referències

* ↑ Gustavo Mercado. La visión del cineasta. Anaya Multimedia, març 2011. ISBN 978-84-415-2924-3.
# Emilio Baeza Medina

Emilio Baeza Medina (Torrox, 1892 - Màlaga, 24 de desembre de 1980) fou un advocat i polític andalús del Partit Radical Socialista, primer alcalde de Màlaga durant el període de la Segona República.
Fou escollit regidor a l'Ajuntament de Màlaga en 1919 i, de nou, el 1931, a les files de la Conjunció Republicano-Socialista, amb la proclamació de la República a l'abril de 1931 va ser escollit alcalde de Màlaga, ja que va ocupar només fins al 12 de juliol del mateix any, quan va dimitir en ser elegit diputat a les eleccions generals espanyoles de 1931. Durant la legislatura constituent va ser líder de la minoria parlamentària del PRS. Posteriorment va formar part del grup que va sortir del PRS i va crear el Partit Radical Socialista Independent. Candidat en les eleccions de 1933 per la província de Màlaga no va resultar escollit. Integrat ja en Izquierda Republicana, fou novament candidat a les eleccions generals espanyoles de 1936, resultant escollit en les candidatures del Front Popular per la província de Màlaga.
Exiliat després de la Guerra Civil, va tornar a Màlaga el 1953.

## Referències

* 1 2 3 4 5 Portillo Portillo, Francisco José «El radical socialismo». Jábega, 2003.
* ↑ Diario Sur: calles malagueñas: Alcalde Baeza Medina.
# Sloop de guerra

Un sloop de guerra (sloop-of-war en anglès) era un vaixell (sloop) relativament petit i poc armat (menys de 20 canons) usat en les armades dels països anglosaxons durant el segle xviii i començaments del segle xix.

## Aparells vèlics

A diferència dels sloops civils (que arboraven un sol pal i portaven aparell de cúter, amb una cangrea i un o dos flocs), els sloops de guerra acostumaven a ser molt diferents. Generalment arboraven dos pals i el seu aparell era de quetx o de "snow". Un quetx té pal mestre i pal de mitjana. Un "snow" té pal mestre i trinquet. Els primers sloops de tres pals aparegueren pel voltant de 1740. Cap al 1750 gairebé tots els sloops es construïren de tres pals.

### Els sloops amb aparell de bergantí

Cap al 1770 resorgiren els sloops militars de dos pals, aquest cop aparellats com a bergantins.

## Els sloops de guerra del segle xx

En la Primera Guerra Mundial i la Segona Guerra Mundial, la Royal Navy de la Gran Bretanya va reutilitzar el terme sloop per a vaixells especialitzats en l'escortatge de convois, incloent-hi la classe Flower de la Primera Guerra Mundial i la classe de Black Swan, força usat durant la Segona Guerra Mundial amb funcions antiaèries i antisubmarines.

## Sloops famosos

* HMS Resolution: era el vaixell del capità James Cook en el segon i tercer viatges que va fer al Pacífic.
* USS Independence: va ser el primer vaixell de guerra nord-americà.
* HMS Beagle: era un sloop avarat amb aparell de bergantí de la classe Cherokee, i va ser reaparellat com a bricbarca de tres pals; és el vaixell amb el qual Charles Darwin va fer la seva volta al món (1831-1836).

## Vegeu també

* Sloop
* Fragata
* Corbeta
* Patí de vela
# Slough (desambiguació)

«Slough» té aquests significats:
* Slough, Berkshire, Anglaterra
** Slough (districte)
* Slough (Gal·les), Powys
* Slough Green
* Slough Hill, Suffolk, Anglaterra
# Slopná

Slopná és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1227.
# Societat Mineralògica d'Amèrica

La Societat Mineralògica d'Amèrica (en anglès, Mineralogical Society of America), és una organització científica fundada l'any 1919. Impulsa la recerca sobre els materials naturals, recolza l'ensenyament de conceptes i procediments mineralògics als estudiants de mineralogia i de ciències i arts relacionades, i intenta augmentar el coneixement científica de la societat respecte a qüestions relacionades amb la mineralogia. La Societat fomenta la conservació general de les col·leccions minerals, mostres, localitats minerals, minerals tipus i dades científiques. Es va constituir en Societat l'any 1937 i es va aprovar com una organització sense ànim de lucre l'any 1959.
S'encarrega de diferents publicacions com ara Reviews in Mineralogy o Elements: An International Magazine of Mineralogy, entre les quals destaca American Mineralogist, el diari imprès de la Societat, publicat de forma continuada des de 1916. Publica els resultats de la investigació científica original en els àmbits de la mineralogia, la cristal·lografia, la geoquímica i la petrologia amb l'objectiu de proporcionar als lectors la millor recerca en ciències de la terra.

## Referències

* ↑ «About MSA». Mineralogical Society of America. [Consulta: 25 juny 2017].
# Societat Mont Pèlerin

La Societat Mont Pèlerin és una organització internacional integrada per economistes, intel·lectuals i polítics, que es reuneixen per promoure el lliure mercat i la «societat oberta». És considerat un dels think-tanks liberal-conservadors més importants del món.

## Història

Inspirada en el col·loqui de Walter Lippmann, es va establir a la Suïssa francòfona el 10 d'abril de 1947 per 36 economistes, historiadors, filòsofs i altres que es van reunir al balneari de Mont Pèlerin, inicialment es va anomenar Societat Acton-Tocqueville, en honor a aquests dos grans pensadors liberals. Posteriorment, el nom es va canviar per l'actual després d'un debat intern.
Els objectius de l'associació queden plasmats pels sis punts de l'estatut:
* anàlisi de la crisi del pensament liberal
* redefinició del paper de l'estat
* lluitar contra l'ús de la història amb finalitats hostils al liberalisme
* reformulació de lleis per protegir els drets privats dels grups i persones que els amenacen
* promoció d'estàndards mínims que no siguin hostils al funcionament del mercat lliure
* creació d'un ordre internacional que salvaguardi la pau, la llibertat i les relacions econòmiques internacionals
En les dècades següents, el poder i el prestigi de l'organització van augmentar gràcies als vuit premis Nobel concedits als seus membres, entre ells Milton Friedman i Friedrich von Hayek. L'associació es va convertir així en un baluard del liberalisme.
La influència de la Societat Mont Pèlerin també es va expandir a través d'associacions menors constituïdes per membres de la mateixa, aconseguint incloure socis i simpatitzants en rols polítics o econòmics clau en els governs occidentals. Dels 76 assessors econòmics de Reagan, 22 eren membres de la Societat Mont Pèlerin.
En van ser membres el rapitenc Lluc Beltran Flórez i Joan Rosell Lastortras.

## Fundadors més importants

* Maurice Allais
* Salvador de Madariaga
* Walter Eucken
* Milton Friedman
* Friedrich von Hayek
* Bertrand de Jouvenel
* Frank H. Knight
* Walter Lippmann
* Ludwig von Mises
* Michael Polanyi
* Karl Popper
* Wilhelm Röpke
* George Stigler
* Carlo Antoni

## Referències

* ↑ «Statement of Aims» (en anglès). The Mont Pelerin Society. [Consulta: 28 gener 2023].
* ↑ «Lluc Beltran i Flórez». Grup Enciclopèdia. [Consulta: 28 gener 2023].
* ↑ «Joan Rosell Un liberal de llibre amb gran vocació pels pactes». Diari de Girona, 26-10-2010. [Consulta: 28 gener 2023].
# A Estrangeira

A Estrangeira és una pel·lícula dramàtica portuguesa del 1982, dirigida per João Mário Grilo i protagonitzada per Fernando Rey i Teresa Madruga. Va participar en la secció competitiva de la 39a Mostra Internacional de Cinema de Venècia.

## Sinopsi

André, fill d'exiliats republicans espanyols, viu a Portugal des de petit en un poble vora el mar. Quan tramita el seu divorci, la seva ex-esposa el visita amb un antiquari per tal que vengui els seus mobles, cosa que ell no accepta de bon grat. Simultàniament, coneix la lisboeta Eva, de la que s'acaba enamorant.

## Repartiment

* Fernando Rey com a André
* Teresa Madruga com a Eva
* Carole Courtoy com a Laura
* Mariana Villar com a Ana
* José Bonneville com a José (nen)
* Diogo Dória com a Jorge
* Maria de Medeiros com a Ana (nena)
* Luís Couto com a general Comte d'Olivares
* Artur Semedo com a Nunes
* Simone de Oliveira com a Clara
* André Gomes com a Diogo Alves

## Referències

* ↑ A Estrangeira a cinemaportuguesmemoriale.pt
* ↑ «VENICE 1982 – THE 39th INTERNATIONAL FILM FESTIVAL». [Consulta: 6 octubre 2013].
* ↑ «The 1980′s». Arxivat de l'original el 2 de setembre 2012. [Consulta: 8 octubre 2013].
* ↑ A Estrangeira a cinept.ubi.pt
# Crawfordsville (Indiana)

Crawfordsville és una població dels Estats Units a l'estat d'Indiana. Segons el cens del 2000 tenia 15.243 habitants.

## Demografia

Segons el cens del 2000, Crawfordsville tenia 15.243 habitants, 6.117 habitatges, i 3.664 famílies. La densitat de població era de 702,3 habitants per km².
Dels 6.117 habitatges en un 29,2% hi vivien nens de menys de 18 anys, en un 45% hi vivien parelles casades, en un 11,2% dones solteres, i en un 40,1% no eren unitats familiars. En el 33,9% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,94.
Per edats la població es repartia de la següent manera: un 23,3% tenia menys de 18 anys, un 13,4% entre 18 i 24, un 27,3% entre 25 i 44, un 19,6% de 45 a 60 i un 16,5% 65 anys o més.
L'edat mediana era de 35 anys. Per cada 100 dones de 18 o més anys hi havia 97,1 homes.
La renda mediana per habitatge era de 34.571$ i la renda mediana per família de 43.211$. Els homes tenien una renda mediana de 32.834$ mentre que les dones 22.093$. La renda per capita de la població era de 16.945$. Entorn del 10% de les famílies i el 12,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Crawfordsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Crawfordsville». American Fact Finder. Oficina del Cens dels Estats Units, 12-01-2010.
# Podocòpides

Els podocòpides (Podocopida) són un ordre d'ostracodes dins la subclasse Podocopa dividida en 5 subordres – Bairdiocopina, Cypridocopina, Cytherocopina, Darwinulocopina i Sigilliocopina. És l'ordre més divers dels 4 ordres dels ostracodes, i també té un ric registre fòssil.

## Referències

* ↑ Simone Brandao. «Podocopida». World Register of Marine Species, 2010. [Consulta: 25 novembre 2010].
* ↑ Akira Tsukagoshi i Andrew R. Parker «Evolutionary Biology and Ecology of Ostracoda». Hydrobiologia. David J. Horne i Koen Martens, 419, 1, 2000, pàg. 15–30. DOI: 10.1023/A:1003981806643.
# Casa d'Israel

La Casa d'Israel és una comunitat jueva a Ghana. Aquesta comunitat pot ser una de les deu tribus perdudes d'Israel. El grup no està reconegut com a jueu per les principals fonts jueves.

## Història dels jueus a Ghana

Ha establert llaços amb els jueus de tot el món, a finals del segle XX i per tant, han rebut material didàctic sobre el judaisme modern i vital, com ara textos Tanakhs, Siddurim, etc.

## Reivindicada ascendència jueva

Diversos ancians de la tribu dels Sefwi han estat explorant la possibilitat d'una ascendència jueva al seu poble, i alguns afirmen haver reconegut el seu passat jueu. Com a resultat d'això, el líder de la Casa d'Israel se li va concedir una parcel·la de terra sobre la qual construirà una escola jueva perquè els nens no estiguin obligats a assistir a una de cristiana.

## Enllaços externs

* Jueus de Ghana
* Història dels jueus a Ghana
* Carta de Ghana
# Pont del Magarola

El Pont del Magarola és un pont fluvial del municipi d'Esparreguera (Baix Llobregat) que forma part de l'Inventari del Patrimoni Arquitectònic de Catalunya. És un pont de 6 arcs, tot de pedra, pla i molt alt, es troba a la carretera que va de Barcelona a Igualada, sobre la riera de Magarola.

## Referències

* ↑ «Pont del Magarola». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 febrer 2015].
# Pont del Marcet

El Pont del Marcet és un pont del terme municipal de Granera, a la comarca del Moianès.
Està situat a la part central-oriental del terme, damunt de la riera del Marcet, al mateix límit amb Castellterçol. El termenal passa pel mig del pont, de manera que l'extrem de ponent pertany a Granera i el de llevant a Castellterçol. Serveix perquè la carretera BV-1245, en el seu punt quilomètric 6,1, superi la riera del Marcet. És al nord de la Fàbrica del Marcet i al nord-est del Pantà del Marcet. És just al costat septentrional d'on s'aboquen en la riera del Marcet el torrent de la Cua de la Guilla i, uns metres més al sud, el torrent de les Tutes. El punt on es troba està dominat a ponent per la Serra Pelada i al nord-est pel Turó del Pei.
# Canilhac

Canilhac és un municipi francès, situat al departament del Losera i a la regió d'Occitània.

## Referències

* ↑ Topònims occitans de la Losera
# Pont de Sant Martí d'Albars

El pont de Sant Martí d'Albars o pont del Molí és un pont medieval (per alguns autors romànic i per a d'altres gòtic) sobre la riera Gavarresa al costat de poble de Sant Martí d'Albars (Lluçanès).
Té dos arcs adovellats de mida diferent i la riera passa per sota del més gran. Les voltes, els estreps i el pilar central són fetes amb carreus disposats en filades horitzontals, a diferència de la resta que és feta de maçoneria de pedres irregulars, potser com a resultat d'una reconstrucció. El timpà sobre el pilar està alleugerit amb un forat pentagonal i al parament del pilar, a l'intradós de l'arrancada dels arcs, s'hi poden veure encara els orificis on es van recolzar els cindris per construir els arcs.

## Referències

* 1 2 3 4 Lacuesta, Raquel. Ponts de la província de Barcelona : comunicacions i paisatge. Barcelona: Diputació de Barcelona, 2008. ISBN 978-84-9803-303-8.
* ↑ «Cercador Inventari del Patrimoni Arquitectònic. Fitxa». [Consulta: 30 agost 2022].
* ↑ «Pont de Sant Martí | Mapes de Patrimoni Cultural». [Consulta: 30 agost 2022].